În afară de a ști cu ce să hrănești câinele, merită să știi și cu ce nu ar trebui. “Privirea de cățeluş” e numită așa dintr-un motiv întemeiat – știu exact cum să obțină ce-și doresc, în special când cer mai multă mâncare. Dacă puiul de câine are o dietă sănătoasă și echilibrată, încearcă să ignori dacă acesta cere resturi de la masă. Dacă totuși cedezi ocazional, recompensele nu trebuie să reprezinte mai mult de 10% din dieta totală a câinelui. În caz contrar, riști să deteriorezi valoarea alimentelor echilibrate pentru animale. De asemenea, ai grijă să îți ferești câinele de anumite alimente:Carne crudă. Aceasta poate cauza toxiinfecție alimentară, deci, dacă îi oferi carne, asigură-te că nu este condimentată și că este gătită, pentru a distruge bacteriile.Oase. Oasele de pui și de pește pot afecta dinții și pot genera obstrucții ale intestinelor. Este valabil și pentru oasele mari. Deși oasele mari sunt adesea oferite câinilor, pot cauza obstrucții ale intestinelor dacă se sparg, deci evită să îi oferi oase câinelui tău.Ciocolată pentru uz uman.Ceapă, struguri sau stafide, deoarece acestea pot fi extrem de toxice pentru câini.